
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/22-003/1659
URBROJ: 251-13-11-16-22-3
Zagreb, 29. kolovoza 2022.



Z A P I S N I K
s 16. sjednice Vijeća Mjesnog odbora Pongračevo, održane 29. kolovoza 2022. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi vijeća: Lana Belinić, Teodor Ostojić, Marijana Horvat, Vedran Đidara, Mila Vlajo, Oto Čaleta
Odsutni članovi vijeća: Bruno Orešković

Ostali prisutni : Barbara Šarić, viša stručna referentica
Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu Zapisnik s 15. sjednice. 

Predsjednica daje na glasovanje Zapisnik s 15. sjednice koji je  prihvaćen JEDNOGLASNO.
Predsjednica predlaže dopunu dnevnog reda točkom: 
1. Prijedlog zaključka o idejnom prometnom elaboratu vezano uz optimizaciju prometa na raskrižju Selska cesta – Ozaljska ulica
Predsjednica daje prijedlog dopune dnevnog reda na glasovanje, koja je prihvaćena JEDNOGLASNO.

Predsjednica predlaže sljedeći 

DNEVNI RED
1. Prijedlog zaključka o idejnom prometnom elaboratu vezano uz optimizaciju prometa na raskrižju Selska cesta – Ozaljska ulica

2. Aktualnosti u mjesnom odboru Pongračevo

3. Pitanja, prijedlozi i obavijesti
Koji je prihvaćen JEDNOGLASNO.
Ad 1. Prijedlog zaključka o idejnom prometnom elaboratu vezano uz optimizaciju prometa na raskrižju Selska cesta – Ozaljska ulica

Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 

Z A K LJ U Č A K

Vijeće Mjesnog odbora Pongračevo je suglasno s idejnim prometnim elaboratom, dostavljenim od strane gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet, a vezano za optimizaciju rada semafora na raskrižju Selska cesta – Ozaljska ulica, odnosno idejnim rješenjem Varijante 1, Podvarijanta 2, (koje podrazumijeva vođenje motornih vozila, koji bi inače na sjevernom privozu raskrižja Selska cesta – Ozaljska ulica skretali ulijevo, kroz Lošinjsku ulicu, Vitezićevu ulicu te njihov izlaz na zapadni privoz raskrižja Selska cesta - Ozaljska ulica) uz obaveznu semaforizaciju raskrižja Vitezićeva ulica – Puljska ulica – Ozaljska ulica.
Ovaj će Zaključak biti dostavljen Gradskom uredu  za mjesnu samoupravu, civilnu zaštitu i sigurnost.
Ad 2. Aktualnosti u mjesnom odboru Pongračevo
Predsjednica informira članove vijeća o zaprimljenim upitima građana putem službene e-mail adrese Mjesnog odbora te obavijestima gradskih ureda.
Zaprimljen je upit člana Vijeća Tomislava Kaćunko iz Mjesnog odbora Ljubljanica o završetku radova na igralištu Kod Fallerovog šetališta. Radovi su započeli u lipnju ove godine, ali još nisu gotovi te molimo da se pošalje upit u nadležni gradski ured.

Zaprimljena je obavijest iz gradskog ureda za mjesnu samoupravu, civilnu zaštitu i sigurnost Gradske četvrti Trešnjevka - sjever o lokacijama za sadnju novih stabala na području Mjesnog odbora s ciljem povećanja zelenih površina. Rok za dostavu lokacija je 7. rujan.2022.

Zaprimljen je upit građana Ante Čaljkušić koji se žali na nedostatak parkirnih mjesta na području gdje stanuje (Stubička ulica 93) te prometnim kaznama za nepropisno parkiranje.
Zaprimljen je upit građana Tomislava Vodopije o nepropisno postavljenim kontejnerima na području Mjesnog odbora i potrebi za uklanjanjem istih s javnih površina. Predsjednica ga je informirala o očevidima koji se se odvijali prethodnih nekoliko mjeseci.

Zaprimljen je zahtjev građana Ivice Ivanovića o postavljanju uspornika u ulici Jurja Andrassyja.
	

	


Ad 3. Pitanja, prijedlozi i obavijesti
Član Vijeća Vedran Đidara obavještava o postavljenom upitu komunalnom redarstvu oko postavljenih hladnjaka ispred kioska u Ozaljskoj ulici broj 160 te zaprimljenom odgovoru. Pokrenut je prekršajni i upravni postupak protiv vlasnika.
Budući da nema više pitanja, predsjednica Vijeća zaključuje sjednicu.
Sjednica je završila u 18.30 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo

                                                                                                                      Lana Belinić, v. r.
